พิกัดร้านอยู่ริมถนนรังสิต-นครนายกช่วงคลองสอง อยู่เลย JUSCO ติดกับปั้มแก๊ส แถวนั่นจะมีร้านขายอาหารหลายอย่าง หาไม่ยากคะ เพราะรถจอดเยอะทุกวัน ร้านนี้เป็นร้านข้าวต้ม - อาหารตามสั่งทั่วไป มีโต๊ะประมาณ 7-10โต๊ะ อาหารหลากหลาย ของคุณภาพดี "อ๋อร้านนี้ไม่มีเมนูนะคะ .... สั่งได้ทุกอย่างที่อยากกิน นึกเมนูไปเลย" อาหารทำเร็วในระดับนึง รสชาติดี อร่อย เราทานประจำ น้อยครั้งที่จะไม่อร่อย อิอิ

เมนูที่สั่งทาน --->>

- หอยลายผัดพริกเผา : เมนูประจำของร้านนี้ อร่อยเหาะ หอยลายสดๆ ผัดกับพริกเผา หอมกลิ่นพริกกระเทียมใบโหระพา รสกลมกล่อม ทานกับข้าวต้มร้อนๆ ฟิน **5/5
- ผัดผักบุ้งไฟแดง : เมนูรองลงมา ผักบุ้งอ่อนผัดพอสะดุ้งไฟ เคี้ยวกรุบๆ สีเขียวสวยน่ากิน รสเข้มข้น อร่อยๆ **4/5
- ต้มจืดเต้าหูหมูสับ : ต้มจืดเครื่องแน่นใส่ทั้งเต้าหู้ หมูสับ ผัดกาดขาว เห็ดหูหนู แครอท น้ำซุปรสดี ซดร้อนๆ โล่งคอมากก **3/5
- ยำวุ้นเส้นรวมมิตร : ยำรสจัดจ้าน แต่แอบหวานนิดหน่อย เราเดาว่าทางร้านใส่กระเทียมดองและซอสพริกด้วย เพราะรสออกหวานและสีออกชมพูแดงๆ ปลาหมึกสด กุ้งสดตัวใหญ่ หมูยอธรรมดาๆ วุ้นเส้นเหนียวนุ่นไม่อืด พอทานได้ **3/5

สรุป : ความเห็นส่วนตัวอาหารอร่อย ราคาไม่แพง อย่าถามว่าเมนูไหนกี่บาท เพราะแล้วแต่แม่ค้าจะคิดคะ อิอิ สำหรับมื้อนี้ อาหาร 4 อย่าง, ข้าวต้ม 2 ถ้วย ค่าเสียหายทั้งหมด 280 บาท (ถูกมาก) ถ้าผ่านมาแถวนี้ลองแวะทานดูนะคะ สิบปากว่าไม่เท่ามาชิมเอง ^_____^